Zhantas/Cleaned-Kyrgyz_Wikipedia huggingface dataset:
Робин Уильямс

Робин Мак-Лорин Уилямс (1951-жылдын 21-июлунда туулуп, 2014-жылдын 11-августунда каза болгон) - америкалык куудул жана актер. 1970-жылдардын ортосунда Сан-Томе жана Лос-Анжелес шаарларында стенд-ап (көрүүчүлөрдүн алдында жандуу номер аткарган) куудул катары чыгармачылыгын баштаган актер Сан-Францискодогу комедиялык жанрдын кайра жаралуусуна ири салым кошкондордун бир катары таанылган. "Морк и Минда" (англ. Mork in Mork & Mindy, 1978-82) комедиясында таанымал болгондон кийин стенд-ап комедияларына жана көркөм тасмаларге бирдей тартылган актер катары чыгармачылыгын түптөгөн. Ал импровизациялык (жаратуучулук) ыкмалары менен дагы белгилүү болгон.

"Попай" (англ. Popeye, 1980) тасмасынан кийин актер "Гарптын дүйнөсү( англ. The World According to Garp, 1982), "Кутмандуу таң" (англ. Good Morning), Въетнам (англ. Vietnam, 1987), "Каза болгон акындардын коомчулугу" (англ. Dead Poets Society, 1989), "Ойгонуу" (англ. Awakenings, 1990), "Падыша -балыкчы" (англ. The Fisher King, 1991), "Аладдин" (англ. Aladdin, 1992), "Акылдуу Уилл Хантиң" (англ. Good Will Hunting, 1997), жана "Сүрөт бир саатта" (англ. One Hour Photo, 2002) сыяктуу тасмаларда тартылган. Анын "Капитан Крюк" (англ. Hook, 1991), "Миссис Даутфайр" (англ. Mrs. Doubtfire, 1993), "Жуманжи" (англ. Jumanji, 1995), "Чымчыктын уясы" (англ. The Birdcage, 1996), "Музейдеги түн" (англ. Night at the Museum, 2006) жана "Дүйнөдөгү эң жакшы ата" (англ. World's Greatest Dad, 2009) тасмалари прокатта жакшы киреше алып келген. 

Робин Уилямска 1997-жылы "Акылдуу Уилл Хантиң" (англ. Good Will Hunting) тасмасындагы Шон Мэгуайрдын ролу үчүн "экинчи пландагы эң мыкты актер" номинациясында "Оскар" сыйлыгы ыйгарылган Ал ошондой эле эки жолу ""Эмми" сыйлыгына, жети жолу "Алтын глобус" сыйлыгына, эки жолу АКШ киноактерлор Гильдиясынын сыйлыгына жана анын беш жолу "Грэмми" сыйлыгына татыктуу болгон.

Актер 2014-жылдын 11-августунда Калифорния штатындагы үйүндө өз жанын кыйган. Анын аялы актер деменция (паркинсон синдромунан) оорусунан тажап, өз жанын кыйды деп ойлогон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Люси Лью

thumb
Люси Алексис Лью (1968-жылдын 2-декабрында туулган) америкалык актриса, үн коштоочу, режиссер, продюсер, ырчы жана сүрөтчү. Ал урушчаак жана тарбиясыз Лиң Воонун ролун "Элли Макбил" (англ. Ally McBeal, 1998–2002) телесериалында ойноп таанылган, ушул ролу үчүн праймтаймдык "Эмми" сыйлыгынын "Комедия сериалындагы экинчи пландагы актрисанын эң мыкты ролу" номинациясына жана АКШ киноактерлор Гильдиясынын (коомунун) сыйлыгынын "Комедия сериалындагы экинчи пландагы актрисанын эң мыкты ролу" номинациясына талапкер болгон. Люси Лью "Чарлинин периштелери" (англ. Charlie's Angels, 2000) тасмасында ойногон, "Биллди өлтүрүү" (англ. Kill Bill, 2003) тасмасында О-Рэн Ишиинин кейипкерин жараткан. "Алмайдын бермейи бар-төлөө" (англ. Payback, 1999) криминалдык экшн тасмасында, "Чикаго" (англ. Chicago, 2002) тасмасынде тартылган. 2008-жылдан азыркыга чейин тартылып жаткан "Кунг-фу панда" (англ. Kung Fu Panda) анимациялык тасмасында Кара чаар жыландын ролун ойноп келатат. 

2008-жылы актриса ABC каналында бир сезон көрсөтүлгөн "Кашемир мафиясы" (англ. Cashmere Mafia) телесериалында роль жараткан. Бул сериал АКШ телеканалдарындагы аз көрсөтүлгөн азиялык америкалык типтеги сериалдардын бири болгон. 2012-жылы Люси Лью "Түштүк аймагы" (англ. Southland) деген телесериалдагы Жессика Таңдын ролу үчүн Critics' Choice Television Award сыйлыгына "Эң мыкты драмалык актриса" номинациясында татыктуу болгон. Актриса "Шерлок Холмс" (англ. Sherlock Holmes) криминалдык драмасында Жоан Ватсондун ролун ойноп, эл аралык Сеул драма сыйлыгын жеңип алган. DisneyToon Studios компаниясы тарабынан тартылып жаткан "Перилер" (Tinker Bell) мультфильминде Күмүш перинин үнүн коштойт.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Мэттью Макконахи

Мэттү Дэвид Макконахи (/ məkɒnəheɪ /; 1969-жылдын 4-ноябрында туулган) - америкалык актер. Ал "Мас болгондор жана адашкандар” (Dazed and Confused, 1993) тасмасындагы ролу үчүн коомчулуктун назарына илинген. Ал "Техас кыргыны" (англ. Texas Chainsaw Massacre: The Next Generation, 1994), "Өлтүрүү сааты" (англ. A Time to Kill, 1996), Стивен Спилберг тарткан "Достук" ( исп. Amistad, 1997), "Байланыш" (англ. Contact , 1997), "Телевизордогу Эд" (англ. EDtv, 1999) жана Ю-571 (англ. U-571, 2000) тасмаларында ойногон. 

2000-жылдары актер "Тойдун алдындагы ызы-чуу" (англ. The Wedding Planner, 2001), "Жигитти кантип он күндө кетирсе болот" (англ. How to Lose a Guy in 10 Days, 2003), "Көйгөйлөрү чечүү" (англ. Failure to Launch, 2006), "Акмактын алтыны" (англ. Fool's Gold (2008) "Мурунку колуктуларымдын рухтары" (англ. Ghosts of Girlfriends Past, 2009) сыяктуу романтикалык комедияларга тартылган. 2011-жылдан тартып "Линколн адвокаты" (The Lincoln Lawyer, 2011), "Берни" (англ. Bernie, 2011), "Киши өлтүргүч Жо" (англ. Killer Joe, 2011), "Гезитчи" (англ. The Paperboy, 2012), "Мад" (англ. Mud, 2012), "Сыйкырдуу Майк" (англ. Magic Mike, 2012), "Уолл Стриттин карышкыры" (англ. The Wolf of Wall Street, 2013), "Сатуучулардын Даллас клубу" (англ. Dallas Buyers Club, 2013), "Жылдыз арасында" (англ. Interstellar, 2014) жана "Жонстун эркин штаты" (англ. Free State of Jones, 2016) сыяктуу драмалык тасмаларда роль жараткан

Мэттү Макконахи "Сатуучулардын Даллас клубу" (англ. Dallas Buyers Club, 2013) биографиялык тасмасынде иммундук жетишсиздик дартына чалдыккан ковбойдун ролу үчүн "Оскар" сыйлыгын, "Алтын глобус" сыйлыгын, АКШ киноактерлор Гильдиясынын сыйлыгын алган жана башка номинацияларга талапкер болгон. 2014-жылы "Чыныгы детектив" (англ. True Detective) криминалдык антологиясында Раст Коулдун ролу үчүн Critics' Choice Award сыйлыгын алган жана "Эмми", "Алтын глобус" сыйлыктарына көрсөтүлгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Дензел Вашиңтон

Дензел Хейс Вашиңтон кичүүсү (1954-жылдын 28-декабрында туулган) - америкалык актер, режиссер, продюсер. Ал үч жолу "Алтын глобус" сыйлыгын жана бир жолу "Тони" сыйлыгын алган, "Эн жакшы" (англ. Best, 1989) тарыхый- согуштук драмалык тасмасында "Экинчи пландагы эң мыкты актер" номинациясында "Оскар" сыйлыгын жана "Машыгуу күнү" (англ. Training Day, 2001) деген криминалдык триллерде паракор полиция кызматкеринин ролу үчүн "Эң мыкты актер" номинациясында дагы бир жолу "Оскар" сыйлыгына татыктуу болгон. 

Актер 1980-жылдардан тарта тасмалардагы турмуштан алынган реалдуу ролдору үчүн белгилүү боло баштаган. "Эркиндик ыйы" (англ. Cry Freedom, 1987) тасмасында Түштүк Африкада апертеид режимине каршы турган активист Стив Биконун ролун, "Малколм Икс" (англ. Malcolm X, 1992) тасмасында укук коргоочу, мусулман лидери Малколм Икстин, "Бороон-чапкын" (англ. The Hurricane, 1999) тасмасында афроамерикалык боксчу Рубиндин, "Титандарды эскерүү" (англ. Remember the Titans, 2000) тасмасында афроамерикалык машыктыруучу Герман Буундун, "Улуу талашуучулар"(англ. The Great Debaters, 2007) тасмасында акын жана окутуучу Мелвин Толсондун, " Америкалык ганстер" ( American Gangster, 2007) тасмасында баңги зат сатуучу Френк Лукастын ролдору ага атак алып келген. Ал Жерри Бракхаймер режиссерлук кылган тасмаларда катышкандыгы менен өзгөчөлөнгөн жана Спайк Лии, Антуан Фукуа жана Тони Скотт сыяктуу режиссерлор менен тыгыз кызматташтыкта болгон. Актерго 2016-жылы, "Алтын глобус" сыйлыгынын 73- аземинде "Кинематографиядагы өзгөчө жетишкендиги үчүн берилүүчү Сесил Б. Де Милл" атайын сыйлыгы ыйгарылган. 

2002-жылы, Д. Вашиңтондун "Антван Фишер" (англ. Antwone Fisher) аттуу биографиялык тасмада режиссердук тушоосу кесилген 2007-жылы тартылган "Улуу талашуучулар (дебатчылар)" (англ. The Great Debaters) тасмасы анын экинчи режиссердук иши болуп калды. Актер режиссер болгон үчүнчү тасма "Тосмо" (англ. Fences) 2016-жылдын 16-декабрында жарыкка чыккан, фильмде актер өзү жана Виола Дейвис башкы ролдорду ойногон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Патрик Стүарт

thumb|Патрик Стүарт (2015-жыл).
Сэр Патрик Стүарт (1940-жылдын 13-июлунда туулган) - англиялык актер. Ал теледеги, театрдагы жана кинодогу чыгармачылыгына алтымыш жылдык өмүрүн арнаган. 

Актер королдук Шекспир труппасында узак жылдар бою иштеп, 1979-жылы "West End" театрында коюлган "Антоний жана Клеопатра" (англ. Antony and Cleopatra ) тасмасындагы ролу үчүн "Экинчи пландагы мыкты актер" номинациясында Лоуренс Оливье атындагы сыйлыкты алган. П. Стүарттын алгачкы негизги ролдору 1970-жылдардын ортосунда Би-би-си каналында көрсөтүлгөн "Хедда" (англ. Hedda) жана "Мен, Клавдий» (англ. «I, Claudius») сыяктуу телесериалдарга жана тасмаларге таандык. 

1980-жылдары актер америкалык телесериалдарга жана тасмаларге тартылган. Ал "Жылдыздуу жол: кийинки муун" (англ. Star Trek: The Next Generation) тасмасында капитан Жан-Люк Пикардын ролун аткарган, андан кийинки "Белгисиз адамдар" (англ. X-Men) тасмасында профессор Чарльз Ксавьердин, "Блант сүйлөйт" (англ. Blunt Talk) тасмасында Уолтер Бланттын ролун аткарган. П. Стүарт "Америкалык атаке" (англ. American Dad) мультсериалында ЦРУнун директорунун орун басары Эйвери Баллоктун үнүн коштогон. Ал бир нече жолу "Алтын глобус", "Эмми", АКШнын киноактерлор Гильдиясынын жана "Сатурн" сыйлыктарына талапкер болгон. Актер королдук Шекспир труппасында эмгектенүүнү улантып, 2008-жылы "West End" театрында коюлган "Гамлет" (англ. Hamlet) драмасында Падыша Клавдийдин ролу ага экинчи ирет Лоуренс Оливье атындагы театр сыйлыгын алып келген. 

1993-жылы, TV Guide телеканалы П. Стүартка 1980-жылдын "Эң мыкты актер" деген наамды ыйгарган Ал 1996-жылдын 16-декабрында "Голливуд атак-даңк аллеясынын жылдызы" ( Hollywood Walk of Fame) наамы ыйгарылган. 2010-жылы, Улуу Британиянын канышасы Елизавета Экинчи тарабынан актерго рыцардык титул ыйгарылган..

 Өмүр таржымалы 

 Жеке жашоосу 

 Тартылган тасмалары 

 Шилтемелер 

Категория:Кино жылдыздары
Категория:Туулгандар 1940-жылы
Жаред Лето

Жаред Жозеф Лето (/ lɛtoʊ /; 1971-жылы 26-декабрда туулган) - америкалык актер, ырчы, акын, жана режиссер. 1990-жылдардын башында теледе таанылып, "Менин аялым" (англ. My So-Called Life, 1994) телесериалындагы ролу менен көрүүчүлөрдун назарына түшкөн. Анын кинодогу алгачкы ролу "Курак төшөк" (англ. How to Make an American Quilt, 1995) тасмасына таандык. Андан соң актер "Префонтейн" (англ. Prefontaine, 1997) тасмасындагы эмгеги жогору баага татыктуу болгон. Лето " Ичке кызыл сызык" (англ. The Thin Red Line, 1998), "Балбандар клубу" (англ. Fight Club, 1999) жана "Америкалык жинди" (англ. American Psycho, 2000) тасмаларында экинчи пландагы ролду ойносо, "Шаардагы уламыштар" (англ. Urban Legend, 1998) тасмасында башкы ролду аткарган. "Кыялдарга реквием" (англ. Requiem for a Dream, 2000) тасмасындагы Гэрри Голдфарбдын ролу көрүүчүлөрдүн купулуна толгон. Актер "Коркунуч бөлмөсү" (англ. Panic Room (2002), "Александр" (англ. Alexander, 2004), "Согуш мырзасы" (англ. Lord of War, 2005), "Жалгыз жүрөктөр" (англ. Lonely Hearts, 2006), "27-бөлүм" (англ. Chapter 27, 2007) жана " "Эч ким мырза" (англ. Mr. Nobody, 2009) тасмаларына тартылган. 2012-жылы Ж.Лето "Артефакт" (англ. Artifact) даректүү тасмасын тарткан. 2016-жылы актер "Өзүн-өзү өлтүргөндөрдүн тобу" (англ. Suicide Squad) тасмасында ойногон.

Актер "Далластагы сатып алуучулардын клубу" (англ. Dallas Buyers Club, 2013) тасмасындагы оюну үчүн "Оскар" сыйлыгына, "Алтын глобус" сыйлыгына, АКШ киноактерлор Гильдиясынын "Экинчи пландагы эң мыкты актер" номинациясына ээ болгон. Ж. Лето өзүнүн ролдорун дайым терең талдайт жана чын көңүлдөн ойногон ыкмасы менен элдин эсинде калган Актер өзүнүн ар бир каарманын жашоосунда кино тартылып бүткүчө кала берет жана керек болсо саламаттыгына залал келген учурда дагы уланта берүүчү сапатка эгедер Ошондой эле Ж.Лето өзүнүн ролдорун кылдаттык менен тандайт.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Энтони Хопкинс

300px|thumb|Hopkins (2025)
Сэр Филипп Энтони Хопкинс (1937-жылдын 31-декабрында туулган) - уэлстик кино, театр, телеактеру. 1957-жылы Королдук Уэлс музыка жана драма коллежин аяктагандан соң, актер Лондондогу академиялык драма театрында тажрыйба топтогон, Лоуренс Оливьенин чакыруусу менен Королдук улуттук театрда иштеп калат. 1968-жылы ал "Кыштагы арстан" (англ. The Lion in Winter) тасмасында эр жүрөк Ричарддын ролун аткарган.

Кино тармагындагы тирүү актерлордун арасынан эң улуу жана залкар актер катары таанылган Э. Хопкинс "Унчукпаган козулар" (англ. The Silence of the Lambs) триллериндеги Ганнибал Лектердин ролу үчүн "Эң мыкты актер" номинациясында "Оскар" сыйлыгына татыктуу болгон. Ошондой эле ушул тасманын биринчи бөлүгү " Кызыл ажыдаар" (англ. Red Dragon) жана уландысы "Ганнибал" (англ. Hannibal) тасмаларында дагы ойногон. Актердун башка белгилүү ролдору "Зорро" (англ. The Mask of Zorro), "Баунти" (англ. The Bounty), "Жо_Блэкке_кездешүү" (англ. Meet Joe Black), "Пил адам" (англ. The Elephant Man), "Сыйкыр" (англ. Magic), "Чериң Кросс Роуд, 84" (англ. Charing Cross Road), "Брэм Стокердин дракуласы (англ. Bram Stoker's Dracula), "Күз уламыштары" (англ. Legends of the Fall), "Тор" (англ. Thor), "Күндүн калганы" (англ. The Remains of the Day),"Достук"(исп. Amistad), "Эң ылдам "Индиан" мотоцикли" (англ. The World's Fastest Indian), "Инстинкт" (англ. Instinct), "Сынык" (англ. Fracture) жана "Костюмер" (англ. The Dresser) тасмаларына таандык. 2016-жылдан баштап, ал коомчулук кызуу кабыл алган HBO каналындагы "Жапайы Батыш" (англ. Westworld) телесериалында дагы ойноп жүрөт.

"Оскар" сыйлыгы менен катар эле актер үч жолу Британия кино жана телекөрсөтүү академиясынын сыйлыгын, эки жолу "Эмми" сыйлыгын жана "Сессиль де Милль" сыйлыгын алган. 1993-жылы, ал искусство тармагына кошкон салымы үчүн Каныша Елизавета Экинчи тарабынан рыцардык титул ыйгарылган. Э. Хопкинс 2003-жылы "Голливуд аллеясынын жылдызы" болгон жана Британия кино жана телекөрсөтүү академиясынын атайын сыйлыгы менен "кино, телекөрсөтүү жана видеоюндар" тармагындагы эбегейсиз салымы үчүн сыйланган.

 Өмүр таржымалы 

 Жеке жашоосу 

 Тартылган тасмалары 
 "Унчукпаган козулар"
 Кызыл ажыдаар
 Зорро
 Жо_Блэкке_кездешүү
 Пил адам
 "Сыйкыр" 
 Чериң Кросс Роуд, 84
 Брэм Стокердин дракуласы
 Күз уламыштары
 "Тор"
 Күндүн калганы
 Эң ылдам Индиан мотоцикли

 Шилтемелер 

Категория:Кино жылдыздары
Эдди Мөрфи

thumb|Eddie Murphy (2010)

Эдуард Риган Мөрфи (1961-жылдын 3-апрелинде туулган) - америкалык куудул, актер, жазуучу, ырчы жана продюсер.

Э. Мөрфи 1980-жылдан 1984- жылга чейин "Алтынчы күнү (Ишемби) күнү түз эфирде" ( англ. Saturday Night Live) программасынын туруктуу катышуучусу болгон. Ал куудул катары өзүнүн чыгармачылыгын өркүндөтүп "Comedy Central" телеканалынын версиясы боюнча "Бардык мезгилдердин 100 эң улуу куудулу" деген тизмеде онунчу орунда турган.

Э. Мөрфи "Кырк сегиз саат" (англ.48 Hrs), "Беверли Хиллздин полиция кызматкери (англ. the Beverly Hills Cop), "Орун алмашуу" (англ. Trading Places), and "Келесоо профессор" (англ. The Nutty Professor) тасмаларындагы ролдору үчүн "Алтын глобус" сыйлыгынын номинацияларына талапкер болгон. 2007-жылы, актер "Алтын глобус" сыйлыгынын "Экинчи пландагы эң мыкты актер" номинациясын жеңип алган "Оскар" сыйлыгынын "Экинчи пландагы эң мыкты актер" номинациясына "Кыялдагы кыздар"(англ. Dreamgirls) тасмасындагы Жеймс «Чагылган» Эрлинин ролу үчүн көрсөтүлгөн. 

Э.Мөрфи "Мулан"(англ. Mulan) тасмасынде Мушунун, "Пижама" (англ. The PJs) тасмасынде Таргуд Стаббстын, "Шрек" (англ. Shrek) тасмасынде Эшектин үндөрүн коштогон. Кээ бир тасмаларда, анын ичинде " доктор Стрейнжлав" (англ. Dr. Strangelove) тасмасынде Питер Селлерстин кейипкеринен башка дагы бир нече кейипкерди ойногон. Э.Мөрфи "Америкага саякат" (англ. Coming to America), "Бруклиндеги вампир" (англ. Craven's Vampire in Brooklyn), "Келесоо профессор" (англ. Nutty Professor) тасмаларында башкы кейипкердин атасынын, агасынын, апасынын жана чоң апасынын ролдорун жараткан. "Боунфиңгер" (англ. Bowfinger), "Плуто Нэштин жоруктары" (англ. The Adventures of Pluto Nash), "Норбиттин жоруктары" (англ. Norbit) жана "Бул Дейв" (англ. Meet Dave) тасмаларында башкы ролдорду эки түрдүү ойногон. 

Э. Мөрфи Жон Ф. Кеннеди искусство борбору тарабынан АКШдагы юморго кошкон салымы үчүн Марк Твен атындагы сыйлыкка арзыган. 

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Том Харди

Эдвард Томас "Том" Харди (1;977-жылдын 15-сентябрында туулган) англиялык актер жана продюсер. Анын кинодогу дебюту Ридли Скотт 2001-жылы тарткан "Кара Шумкар" (англ. Black Hawk Down) экшн тасмасы болгон. Хардинин башка көрүнүктүү тасмаларына "Жылдыздуу жол: өч алуу" (англ. Star Trek: Nemesis (2002), "Рок-н-ролчу" (англ. RockNRolla, 2008), "Бронсон" (англ. Bronson, 2008), "Жоочу" (англ. Warrior , 2011), "Тыңчы" (англ. Tinker Tailor Soldier Spy, 2011), "Мыйзам бузгандар" (англ. Lawless, 2012), "Лок" (англ. Locke (2013), "Общак :ууру-кескилер" (англ. The Drop (2014) кирет. "Тирүү калган" (англ. The Revenant, 2015) тасмасындагы ролу үчүн "Экинчи пландагы эң мыкты актер" номинациясында "Оскар" сыйлыгына көрсөтүлгөн. Ал "Акылсыз Макс" ( англ. Mad Макс: Fury Road , 2015) тасмасында Макстын, "Уламыш" (англ. Legend, 2015). тасмасында эгиздер Режи жана Роналд Крейдин ролдорун аткарган. Т. Харди Кристофер Нолан тарткан "Башталыш" (англ. Inception, 2010), "Кара рыцарь" (англ. The Dark Knight Rises, 2012) жана "Дюнкерк" (англ. Dunkirk) деген үч тасмага тең катышкан. 

Актер " Ага-инилер бандасы" (англ. Band of Brothers, 2001), "Падыша кыз" (англ. The Virgin Queen, 2005), "Коркунучтуу ашуу" (англ. Wuthering Heights, 2008), "Сатып алуу" (англ. The Take, 2009), жана "Бирмингемдеги каракчылар" (англ. Peaky Blinders, 2013) телесериалдарында дагы ойногон. Ал "Тыюу" (англ. Taboo, 2017) тасмасынын сценарийин жазып, продюсер болгон жана башкы ролду аткарган.Том Харди в сериялар "Бирмингемдеги каракчылар" 

Т. Харди британиялык жана америкалык театрларында ойногон. Ал Лоуренс Оливье атындагы сыйлыкка "Көптү үмүттөндүргөн жаш актер" номинациясында "Аравияда баарыбыз кан болмокпуз" (англ. In Arabia We'd All Be Kings) пьесасында Сканктын ролу үчүн талапкер болгон. 2003-жылы "London Evening Standard Theatre Award" сыйлыгын "Кан" (англ. Blood) жана Аравияда баарыбыз кан болмокпуз" (англ. In Arabia We'd All Be Kings) пьесаларындагы мыкты дебюттук ролдору үчүн алган. Ал 2007-жылы коюлган "Тартип адамы" (англ. The Man of Mode) комедиялык пьесасында ойногон, Филипп Хоффман режиссер болгон "Узун кызыл жол" (англ. The Long Red Road) пьесасындагы ролу үчүн дагы мактоолорго арзыган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Марк Уолберг

thumb|Mark Wahlberg

Марк Роберт Майкл Уолберг (1971-жылы 5-июнда туулган) - америкалык актер, продюсер, ишкер, мурдагы модель жана рэпчи. Ал чыгармачылыгынын алгачкы жылдарында "Marky Mark and the Funky Bunch" хипхоп тобундагы рэпчи Marky Mark катары таанылган. "Адамдар үчүн музыка" (англ. Music for the People) жана "Сен ишенишиң керек" (англ. You Gotta Beleive) деген музыкалык альбомдорду жарыкка чыгарган. Уолберг 1990-жылдарда актерлук кесипке ооп, "Буги бий түнү" (англ. Boogie Nights), "Үч падыша" (англ. Three Kings) тасмаларына тартылган. 2000-жылдарда актер "Күчтүү толкун" (англ. The Perfect Storm", "Маймылдар планетасы" (англ. Planet of the Apes), "Италиялыкча карактоо" (англ. The Italian Job),жана Мартин Скорсезенин "Чегингендер" (англ. The Departed) тасмаларында ойногон. 2010-жылы "Башка достор" (англ. The Other Guys) комедиясында Уилл Феррелл менен бирге тартылган. Ал продюсер болгон "Балбан" (англ. The Fighter) тасмасы "Эң мыкты фильм" номинациясында "Оскар" сыйлыгына көрсөтүлгөн. Актер " Тед" (англ. Ted), "Жалгыз тирүү калган" (англ. Lone Survivor), "Жан талашкандар" (англ. Pain & Gain) жана "Трансформерлер: Жок кылуу доору" (англ. Transformers: Age of Extinction, Deepwater Horizon) жана "Патриот күнү" (англ. Patriots Day) тасмаларында дагы роль аткарган. 

HBO каналында көрсөтүлгөн "Антураж" (англ. Entourage, 2004–11), "Жашыруун империя" (англ. Boardwalk Empire, 2009–14), "Муну кантип Америкада жасоого болот" (англ. How to Make It in America, 2010–11) жана "Футболчулар" (англ. Ballers, 2015–азыркыга чейин) тасмаларында аткаруучу продюсердик кызматты аркалаган. Ал "Wahlburgers chain" кайрымдуулук уюмунун негиздегендердин бири жана фонд тууралуу теле-шоуларды дагы жетектейт. М. Уолберг 2010-жылдын 29-июлунда "Голливуд атак-даңк аллеясынын жылдызы" болгон. Ал "күчтүү жигиттин": полиция кызматкеринин, аскер адамынын же кылмышкердин ролдорун аткаргандыгы менен белгилүү. Актер кинорежиссерлор Дэвид О Рассел, Майкл Бей жана Питер Берг менен такай кызматташып турат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Вигго Мортенсен

thumb|upright
Вигго Питер Мортенсен кичүүсү(/ Viːɡoʊ mɔːrtənsən /; Danish: [ʋiːɡ̊o mɒːd̥n̩sn̩]; 1958-жылы туулган) - даниялык-америкалык актер, музыкант, фотограф, акын жана сүрөтчү. Ал чыгармачылыгынын башаты Питер Уирдин " Күбө" (англ. Witness, 1985) триллеринде эпизоддогу ролго туура келет. Актер андан кийин көптөгөн белгилүу тасмаларга тартылган: "Качкын индеец" (англ. The Indian Runner (1991), "Карлитонун жолу" (англ. Carlito's Way, 1993), "Кызыл агым" (англ. Crimson Tide, 1995), "Жарык" (англ. Daylight, 1996), "Аялдын портрети" (англ. The Portrait of a Lady, 1996), "Жоокер Жейн" (англ. G.I. Jane, 1997), "Кынтыксыз өлүм" (англ. A Perfect Murder, 1998), "Айга жүрүш" (англ. A Walk on the Moon, 1999) жана "28 күн" (англ. 28 Days, 2000).

2000-жылдардын башында В. Мортенсен "Шакектер кожоюну" (англ. The Lord of the Rings) эпикалык трилогиясында Арагорндун ролун аткарып эл аралык коомчулукка таанылган. 2005-жылы Дэвид Кроненбергдин "Зомбулук" ( A History of Violence) криминалдык триллериндеги ролу үчүн алкыштарга арзыган Эки жылдан кийин режиссер Кроненбергдин дагы бир тасмасы "Чыгыштагыдай убада берүу" (англ. Eastern Promises, 2007) курч сюжеттүү тасмасындагы ролу ийгиликтүү болуп, "Эң мыкты актер" номинациясында "Оскар" сыйлыгына талапкер болгон. Режиссер Кроненбергдин үчүнчү "Коркунучтуу ыкма" (англ. A Dangerous Method, 2011) тасмасындагы Зигмунд Фрейддин ролу "Алтын глобус" сыйлыгынын "Көркөм фильмде экинчи пландагы эң мыкты актер" номинациясына көрсөтүлгөн. Жакшы кабыл тасмалардын катарына Роберт Паркердин романынын негизинде тартылган "Аппалуза" (англ. Appaloosa (2008), Альберт Камустун аңгемесинин негизиндеги "Адамдардан алыс" (англ. Far from Men) тасмалары аталат. Ал "Оскар" сыйлыгына экинчи жолу "Эң мыкты актер" номинациясында 2017-жылдагы 89-аземинде " Капитан Фантастик" (англ. Captain Fantastic) тасмасындагы ролу үчүн талапкер болгон.

Актер көп кырдуу талант болгондуктан, актерлук кесиптен сырткары, көркөм өнөр, фотография, поэзия жана музыкада өзүн сынап келет. 2002-жылы актер "Perceval Press" басма үйүн негиздеген, ал жаңыдан чыгып келаткан сүрөтчүлөрдүн жана жазуучулардын эмгектерин басып чыгарат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары